Nang LAHG ana 220 jenis wit-witan, 201 spesies manuk, 40 spesies reptil, 65 spesies iwak, lan 67 spesies mamalia kalebu orangutan, bekantan, lan sapanunggalane. Dheweke bisa ngapalna kabèh aran lokal saka flora lan fauna sing urip nang LAHG, ora kabèh apal aran latine. Nembe mlaku 20 menit perjalanan, Hendri nemokake tuwuhan kantong semar sing aran latine "Nepenthes rafflesiana," ora adoh saka kantong semar ana sawijining tuwuhan unik, masyarakat biasa nyebut tuwuhan "kayu sutra". Tuwuhan iku kalebu jenis tuwuhan sing unik merga yen digosok nganggo tangan godhonge ora suwek. Nanging yen sengaja di suwek godhonge katon serat-serat alus sing ana nang pinggir godhonge. Tuwuhan kuwi di percaya bisa kanggo obat keputihan kanggo wong wadon masyarakat dayak.